**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės biudžetinių įstaigų teikiamų atlygintinų paslaugų kainoraščio patvirtinimo**

2020 m. gegužės 28 d. Nr. B1-148

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, atsižvelgdama į Molėtų r. kūno kultūros ir sporto centro 2020 m. vasario 11 d. raštą Nr. S-32 „Dėl teikiamų atlygintinų paslaugų kainoraščio“, 2020 m. vasario 17 d. raštą Nr. S-39 „Dėl atlyginimo dydžio už teikiamą neformalųjį švietimą ir teikiamų atlygintinų paslaugų kainoraščio pagrįstumo“, Molėtų r. švietimo pagalbos tarnybos 2020 m. kovo 17 raštą SD-26 „Dėl Molėtų r. švietimo pagalbos tarnybos mokamų paslaugų įkainių patvirtinimo“,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės biudžetinių įstaigų teikiamų atlygintinų paslaugų kainoraštį (pridedama).

2. Pripažinti netekusiu galios Molėtų rajono savivaldybės tarybos 2015 m. gegužės 28 d. sprendimo Nr. B1-120 „Dėl Molėtų rajono savivaldybės biudžetinių įstaigų teikiamų atlygintinų paslaugų kainoraščio patvirtinimo“ 1 punktą su visais papildymais ir pakeitimais.

Savivaldybės meras Saulius Jauneika